Domnului Anatolie NOSATÎI,

Ministrul apărării

# NOTĂ INFORMATIVĂ

privind examinarea petiţiilor adresate Ministerului Apărării

şi audienţa cetăţenilor pe parcursul anului **2022**

Activitatea de examinare a petiţiilor şi de organizare a audienţei s-a desfăşurat în conformitate cu Codul administrativ al Republicii Moldova nr. 116/ 2018 (publicat în Monitorul Oficial nr. 309-320 art. 466, 17.08.2018,  data intrării in vigoare -1aprilie 2019) şi Hotărârea Guvernului Republicii Moldova nr. 463 din 2 octombrie 2019 „Cu privire la organizarea audienţei” (publicată în Monitorul Oficial nr. 303-305 art. 673, 04.10.201)

Pe parcursul anului **2022** au fost înregistrate **182** petiţii, cu **32** petiţii mai puține în comparaţie cu anul **2021**.

Din numărul total de petiţii **(182)** prin intermediul Aparatului Preşedintelui Republicii Moldova au parvenit – **11** petiţii**;** al Secretariatului Parlamentului Republicii Moldova – **20** petiţii**;** al Cancelariei de Stat –**34** petiţii**; 117** petiţii constituie adresările parvenite direct de la cetăţeni.

Toate petiţiile au fost înregistrate, luate la control şi transmise spre examinare şi executare în subdiviziunile Ministerului Apărării, Marelui Stat Major al Armatei Naţionale şi în instituţiile subordonate Ministerului Apărării.

Urmare a analizei efectuate s-a constat că toate petițiile **(182)** au fost examinate și expediate răspunsuri în termenele stabilite de legislaţia Republicii Moldova.

Tematica petiţiilor parvenite în adresa ministerului este diversă, iar cele mai frecvente sunt:

- atribuirea statutului de veteran şi eliberarea legitimaţiilor de model nou -**52**

- încorporarea în serviciul militar prin contract, eliberarea din serviciul militar înainte de termen, nerespectarea procedurilor de încorporare, amânarea de la încorporare sau scutirea de serviciul militar în termen din diverse motive -**37**

- asigurarea cu spaţiu locativ, îmbunătăţirea condiţiilor de trai, permisiunea de a locui în continuare în spațiul locativ de serviciu - **14**

- propuneri de acordare a ajutorului umanitar poporului ucrainean, reformarea Armatei Naționale și aderarea Republicii Moldova la NATO - **13**

- acordarea ajutorului material, probleme ce ţin de salarizare, recalcularea pensiilor militare, modificarea legislației referitor la restituirea cheltuielilor pentru instruire - **10**

- asigurarea protecţiei sociale a veteranilor -**7**

- altele - **49**

În perioada raportată au fost readresate după competenţă **12** petiţii, **14** petiţii au fost anonime şi **10** petiţii – repetate (petiţii înaintate repetat de una şi aceeaşi persoană, care abordează una şi aceeaşi problemă).

***Activitatea de organizare a audienţelor***

Pe parcursul anului **2022** au fost organizate şi desfăşurate **9** audienţe în cadrul cărora au fost primite **55** persoane. Din aceştia: militari activi – **5,** militari în rezervă – **11,** membrii familiilor militarilor – **8,** alte categorii de cetăţeni – **31.**

Cel mai frecvent, în audienţe, au fost abordate problemele ce ţin de confirmarea participării la conflictul armat din 1992 şi eliberarea legitimaţiilor de model nou - **22**, încadrarea în serviciul militar prin contract, trecerea în rezervă din motive familiale, acordarea gradului militar -**14,** asigurarea cu spaţiu locativ, permisiunea de a locui în continuare în spațiul locativ de serviciu, perfectarea vizei de reședință - **11.** Personale primite în audiență au fost informate în cadrul audiențelor despre deciziile luate de către conducere, primind explicațiile de rigoare, iar petiţiile depuse în cadrul audienţelor au fost examinate în conformitate cu prevederile legislaţiei Republicii Moldova.